ΤΟ ΓΟΥΕΣΤΕΡΝ
Western ή αλλιώς, όπως εύστοχα το χαρακτήρισε ο γάλλος θεωρητικός του κινηματογράφου Αντρέ Μπαζέν, ο κατεξοχήν αμερικάνικος κινηματογράφος. Ιδιαίτερα ενδιαφέρον είναι, ότι ένα κ/φ είδος με εθνικά και θεματικά θέαμα είχε μια τέτοια παγκόσμια απήχηση. Τούτο το είδος, μπορεί να είναι ένας καθρέφτης της αμερικάνικης ιστορίας, ταυτόχρονα όμως δανείζεται για την μορφοποίηση του τα πιο πανάρχαια εκφραστικά μέσα: το έπος, την τραγωδία, τη μυθοπλασία.

Το γουέστερν αντιπροσωπεύει πάνω απ’ όλα το μύθο μιας κατάκτησης. Θέματα όπως η μετανάστευση και η ανάγκη της εθνικής ενοποίησης δεκάδων διαφορετικών εθνικοτήτων σε μια ήπειρο χωρίς προγενέστερη ιστορία, βρίσκονται στη βάση σχεδόν κάθε ταινίας γουέστερν. Το ίδιο το Γουέστ μέσα από την κινηματογραφική κάμερα είναι ένας χώρος στον οποίο συνυπάρχουν –καθόλου ειρηνικά βέβαια- «η προϊστορία» (ο βίσωνας), οι βάρβαροι λαοί (οι Ινδιάνοι), η φεουδαρχία (οι «βασιλιάδες κτηνοτρόφοι») και ο βιομηχανικός πολιτισμός (ο σιδηρόδρομος)».

Χάουαρτ Χωκς
Ως κινηματογραφικό είδος, το γουέστερν γεννήθηκε σχεδόν μαζί με το ίδιο το σινεμά. Ωστόσο για συγκρότηση του μπορούμε να μιλάμε μόνο από το 1909 και έπειτα. Με το πέρασμα στον ομιλούντα κινηματογράφο, αρχίζει μια μεγάλη εποχή για το γουέστερν. Την περίοδο του 40-50 θα γυρισθούν μερικές από τις πιο διάσημες ταινίες του είδους. Στη μετέπειτα φάση του βλέπουμε πλέον το γουέστερν να αποκτά πολιτική συνείδηση, κοινωνικό περιεχόμενο, διανοούμενες τάσεις, ακόμα και ερωτικά στοιχεία. Η μεταπολεμική περίοδος, μέχρι τα τέλη της δεκαετίας του ‘50 είναι αναμφίβολα η πιο γόνιμη, με σκηνοθέτες όπως οι Τζων Φορντ, Χάουαρντ Χωκς, Άντονυ Μαν, Ντέλμερ Ντέηβς, Ράουλ Γουώλς. Αργότερα, στις αρχές του ‘60 ελάχιστοι είναι οι νέοι σκηνοθέτες που καταφέρνουν να αναδειχθούν (Πέκινπα, Κέννεντυ, Α. Μακ Λάγκεν) ενώ το γουέστερν δεν προσελκύει πλέον τις μάζες και η παραγωγή πέφτει συνεχώς μέχρι να εξαφανισθεί στη δεκαετία του ‘70. Ωστόσο το γουέστερν συνέχισε να υπάρχει ακόμα και σε επόμενες δεκαετίες, δίνοντας λίγες ταινίες μεν, μεγάλης αξίας δε.
Στην άλλη μεριά του Ατλαντικού λοιπόν, από τη δεκαετία του ΄50, οι κινηματογραφιστές δημιουργούν το αμιγώς αμερικάνικο είδος κινηματογράφου που είναι το γουέστερν. Τα χαρακτηριστικά του είναι η επική παρουσίαση της πρώτης φάσης της αμερικάνικης ιστορίας, η κινηματογράφηση αμέτρητων ιστοριών που προέρχονταν άλλοτε από πραγματικά γεγονότα και άλλοτε από μύθους για την κατάκτηση της λεγόμενης Δύσης (=West, western=για τη Δύση), δηλαδή η πορεία προς τη Δύση της Ανατολής και τα εμπόδια εξεύνησής της, παράλληλα με την επέκταση των σιδηροδρόμων προς τις δυτικές ακτές. Σενάρια στηριγμένα στο κλειστό αναπαραστατικό μοντέλο της αρχαίας ελληνικής τραγωδίας, με αρχή-μέση-σύγκρουση-λύση-κάθαρση.

Τζον Φορντ

Ο σημαντικότερος σκηνοθέτης του γουέστερν είναι ο Τζον Φορντ (1894-1973), που σκηνοθέτησε πολλές ταινίες και κέρδισε τέσσερις φορές το Όσκαρ καλύτερης ταινίας, και δύο φορές το βραβείο του φεστιβάλ Βενετίας. Σημαντικές του ταινίες, αντιπροσωπευτικές του είδους, το Drum Along the Mohawc(1939) (https://www.youtube.com/watch?list=SRSur+la+piste+des+Mohawks&v=at5JWQ1Sqss), Η Αιχμάλωτη της Ερήμου (1956) (https://www.youtube.com/watch?v=WI2AZb04HAc&feature=emb_logo). Οι ταινίες του έχουν ακαδημαϊκή σκηνοθεσία αλλά και ένα ιδιαίτερο χαρακτηριστικό, οι ήρωες διαθέτουν μεν τη γενναιότητα που χρειάζεται για μια τέτοια κατακτητική δράση, αλλά συγχρόνως και οι άντρες και οι γυναίκες είναι βαθιά ανθρώπινοι. Αυτό είναι χαρακτηριστικό το οποίο δεν το βλέπουμε σε άλλες ταινίες γουέστερν που εκφράζουν, κυρίως, τη σκληρότητα και τη βιαιότητα της εποχής, σε βάρος πάντοτε των Ινδιάνων.
Το όνομά του συνδέθηκε με αυτό του ηθοποιού Τζον Γουέιν, που υποδύθηκε τον ήρωα με όλα εκείνα τα στοιχεία του άφοβου και δυνατού. Η ταινία του Ταχυδρομική άμαξα (1939) (https://www.youtube.com/watch?v=meG5U10LvUY), θεωρείται το πιο κλασικό γουέστερν της Ιστορίας του κινηματογράφου, για τη σκηνοθετική απλότητα και ταυτόχρονα την πληρότητα και αποτελεσματικότητά της. Το μοτίβο του Φορντ σε όλες σχεδόν τις ταινίες του είναι η παρουσίαση μιας ομάδας ανθρώπων που έρχονται αντιμέτωποι με τραγικές και δύσκολες καταστάσεις που αποκαλύπτουν στον καθένα τις δυνατότητές του και τον αληθινό του εαυτό. Η αλληλεπίδραση του ανθρώπου με τη φύση και τους συνανθρώπους του για να γνωρίσει τον εαυτό του, είναι σεναριακό μοτίβο που χρησιμοποιείται και σήμερα στον κινηματογράφο.
Το Red River (1948) (https://www.dailymotion.com/video/x2c0473), του Χάουρτ Χωκς, είναι από τα κλασικότερα γουέστερν μετά τον πόλεμο. Αργότερα με το El Dorando (1966) με τον Τζον Γουέιν και τον Ρόμπερτ Μίτσαμ (https://www.dailymotion.com/video/x3ij29j) και το Ρίο Λόμπο του 1970 (https://ok.ru/video/486116952739). 
Ο Άντονι Μαν κατά βάση σκηνοθέτης ταινιών γουέστερν όπως Τα Χαμένο Καραβάνι (1952)( https://www.youtube.com/watch?v=cfa6dEYSVrU),  The Man from Lamarine(1955) (https://www.youtube.com/watch?v=HOCoRRt_prY), Man of the West (1958) (https://www.youtube.com/watch?v=8TfcmSM07fM), 

Ραούλ Γουόλς
Ένας άλλος σκηνοθέτης που υπηρέτησε το κλασικό γουέστερν, είναι ο Ραούλ Γουόλς. Πρώτη του ταινία γουέστερν συν-σκηνοθετημένη με τον Έρβινγκ Κάμινγκς μόλις το 1928, ο Οσκαρικός Μαύρος Ιππότης το 1940 (https://www.dailymotion.com/video/x20455v), ο Δρόμος Γεμάτος Αίμα  και το Όταν σιγούν τα Τύμπανα το 1951,  το The Bif Trail (1930) (https://www.dailymotion.com/video/x2c0gcy), το Pursued (https://fb.watch/2oiWzTGa8L/) το 1947 με τον Ρόμπερτ Μίτσαμ,   η Επέλασις των Δραγόνων (They Die with the Boots On) του 1941 (http://voody.online/load/dramaa/9-they_died_with_their_boots_on_1941.html), το 1955 το The Tall Men (https://www.youtube.com/watch?v=nas8Y1IW_Tk) με τον Κλαρκ Γκέιμπλ. Ένας πραγματικός εργάτης του γουέστερν.

Φρεντ Τσίνεμαν
Ο Φρεντ Τσίνεμαν (1907-1977), Αυστριακός που σπούδασε στη Βιέννη και πήγε αργότερα στο Χόλυγουντ, έμεινε στην ιστορία των γουέστερν με τη ταινία Το τρένο θα σφυρίξει τρεις φορές (High noon) (1953) (https://www.youtube.com/watch?v=qZil728hUy0). Δάνειο από τον γερμανικό εξπρεσιονισμό στην ταινία του, το διαγώνιο καδράρισμα.

Σαμ Πέκινπα
Ένας σκηνοθέτης που έδωσε το δικό του στίγμα στο γουέστερν,  είναι ο ινδιάνικης καταγωγής Σαμ Πέκινπα, (1926-1984). Κορυφαία του ταινία η Άγρια Συμμορία(1969) (https://www.youtube.com/watch?v=CYP38A-nwLY&list=PL7nxTx3kYfj91RIoWRJJc641m2cKGA2N5). Ο Πέκινπα αποτελούσε μέλος της γενιάς σκηνοθετών που κατά τη δεκαετία του 1960 δεν ακολούθησαν τους παραδοσιακούς κινηματογραφικούς κανόνες, τόσο σε τεχνικό όσο και σε αφηγηματικό επίπεδο. Η ρεαλιστικότητα των σκηνών δράσης και βίας, καθώς και η επαναπροσέγγιση του γουέστερν σαν κατηγορία με έναν πιο ατίθασο τρόπο, αποτέλεσαν βασικά χαρακτηριστικά της φιλμογραφίας του. Το 1965 σκηνοθετεί την ταινία Η Ταξιαρχία των Εκδικητών (Major Dundee) (https://www.youtube.com/watch?v=5u3XGhYPshc&list=PLwZfeBYX4cnTVPmrq1nFsL1uNG3CLCMjF&index=2). 
Τα επόμενα χρόνια, η σημασία και το βάθος του ινδιάνικου πολιτισμού βγήκε πάλι στο φως και οι ταινίες που γυρίζονται για την περίοδο αυτή προσπαθούν να αποκαταστήσουν την αλήθεια. Οι ασυγχώρητοι (Unforgiven) (1992) ( https://www.youtube.com/watch?v=KmhGYB4NdYc), του άλλοτε πρωταγωνιστή βίαιων γουέστερν Κλιντ Ίστγουντ (γενν. 1930), είναι μία από αυτές τις ταινίες που δείχνει την σκηνοθετική ικανότητά του και τον τοποθετεί στους auteurs του Χόλυγουντ. 
Αξίζει ακόμα να σημειωθεί πως το γουέστερν δεν είναι προνόμιο μόνο του Αμερικάνικου κινηματογράφου. Χτυπητό παράδειγμα, αυτό των ιταλικών  γουέστερν σπαγγέτι. Οι πιστολέρο αντικαθιστούν τους κάου-μπόυ, οι Μεξικανοί τους Ινδιάνους και ο κυνισμός και ο σαδισμός τα υψηλά ιδανικά. Υπερβολικός φορμαλισμός, στυλιζάρισμα, μεταφορές γνωστών λογοτεχνικών έργων ή μύθων στο χώρο του Γουέστ και σκηνοθέτες όπως οι Σέρτζιο Λεόνε, Σέρτζιο Κορμπούτσι, Τονίνο Βαλέρι κ.α.
